Twee SA wyne onder bestes | Netwerk24
Deur Versnit-Redaksie 20 Maart 2019 05:00
Die 26ste jaarlikse Chardonnay du Monde-wynkompetisie is van 6 tot 8 Maart op Château des Ravatys in Frankryk gehou.
Gedurende dié paar dae het ’n paneel van internasionale beoordelaars die beste chardonnays vanoor die wêreld geproe en bekroon.
Altesaam 54 wyne het goud gekry en 173 silwer. Hieronder was daar ook 15 Suid-Afrikaanse wyne wat met ’n medalje weggestap het, waarvan drie goud was.
Boonop was die De Wetshof Bon Vallon Chardonnay 2018 en die Groot Constantia Landgoed Chardonnay 2017 onder die kompetisie se toptien beste wyne. Op hierdie toptienlys is daar 15 wyne omdat van die wyne dieselfde punte behaal het.
Só is wyne bepunt
Volgens die wynkompetisie se verslag was daar vanjaar baie diversiteit in terme van sensoriese kwaliteit van die wyne.
Elke wyn word vir sy individuele kwaliteit beoordeel, maar wyne wat hul druifsoort en chardonnay se kenmerke goed gedra het met intense chardonnay-aromas, kry voorkeur.
Houtgeure is as ’n bonuspunt beskou, solank dit diskreet en in harmonie is, maar wyne het hier punte verloor as dié kwaliteit die druifsoort se aromas verbloem het. Die kundige beoordelaars het melding gemaak van wyne waarvan die chardonnay-geure verbloem word deur te veel hout- en sauvignon-geure.
Met die chardonnay-druif se oorsprong uit Frankryk, is dit geen verrassing dat dié land die meeste medaljes ingeoes het nie – 28 in totaal.
Die voorkoms van ’n paar gram suiker per liter in die wyne het ook ’n geneigdheid om die punte te verbeter en is bevestig deur ’n aantal droë wyne met ’n tikkie soet (off-dry) wat sukses behaal het.
Daar was vanjaar baie sterk deelname van Suid-Afrika, Australië, Bulgarye, Brasilië, Kanada, Spanje, Italië, Frankryk, Nieu-Seeland, Roemenië en Switserland.
SA se wenners
Bellingham Bernard Podlashuk Chardonnay 2017
Groot Constantia Landgoed Chardonnay 2017
Boschendal Jean Le Long Prestige Cuvée Blanc de Blancs 2008
Haute Cabrière The Haute Collec­tion Chardonnay
Pongracz Blanc de Blancs Méthode Cap Classique
The Beachhouse Chardonnay 2018
696 wyne is geproe
36 lande se wyn is geproe
300 internasionale beoordelaars
227 medaljes is toegeken
Man of muis, KAAS is altyd baas!
Kaapse eetplekke vereer
Hier kan jy ’n pond kaas kry én dit eet
Kos en wyn ’n goeie huwelik